Palat tiganesc din Timisoara, calcat de mascati! Perchezitii in Timis si in alte trei judete. Ce cauta politistii? VIDEO!

TIMISOARA. Perchezitii joi dimineata in 4 judete din tara intr-un dosar de evaziune fiscala si spalare de bani. Oamenii legii au descins la 19 adrese, la mai persoane suspectate de implicare in afaceri cu fier vechi si alte materiale refolosibile.

Politistii de la Serviciul de Investigare a Criminalitatii Economice impreuna cu trupele speciale au descins in case si apartamente din Timis, Mehedinti, Alba si Valcea.

La Timisoara, oamenii legii au perchezitionat un palat apartinand clanului de romi Novacovici, dar si la alte 3 adrese ale unor membri ai gruparii.

La Strehaia sunt vizate locuintele clanului Mihai.

Membrii acestor familii sunt actionari in patru societati comerciale care, din 2013 si pana in prezent, au creat un circuit evazionist. Administratorii firmelor au emis facturi fiscale fara acoperire, umfland cheltuielile, pentru asa zise afaceri cu fier vechi. Ulterior, banii erau scosi din banci. Prejudiciul estimat in acest dosar depaseste 1 milion de euro. Suportul tehnic in acest caz a fost asigurat de Serviciul Roman de Informatii.

UPDATE: La Strehaia, in Mehedinti, perchezitii au fost la clanul Mihai. Membrii celor doua familii de rromi sunt actionari in 4 societati care din 2013 au emis facturi fiscale sub acoperire umfland cheltuielile si astfel reducand baza impozabila. Se foloseau de alte persoane pentru a scoate banii din banci.

Intr-o alta locatie unde au avut loc perchezitii, la Giroc, politistii au gasit mai multe persoane care au declarat ca stateau in gazda.

UPDATE: La una dintre adresele la care s-au facut descinderi in aceasta dimineata este domiciliul fiicei lui Vasile Hurduzeu, adjunctul sefului Inspectiei Fiscale din cadrul Administratiei Judetene a Finantelor Publice Timis. Potrivit unor surse, fiica acestuia este contabila uneia dintre firmele vizate de anchetatori.

UPDATE: In urma perchezitiilor efectuate in cursul acestei dimineti, pe raza judetelor Timis, Alba, Valcea si Mehedinti, 7 persoane au fost conduse la sediul Parchetului de pe langa Tribunalul Timis pentru audieri. De asemenea, au fost ridicate in vederea continuarii cercetarilor 2 laptopuri, un pistol cu gaz si documente contabile.